Spoločnosť Volvo Cars dodržiava zásadu plnej vysledovateľnosti, ktorá pomáha zaistiť, aby naši zákazníci mohli svoje elektrifikovaná Volvá používať s vedomím, že suroviny na výrobu ich akumulátorov boli získané zodpovedným spôsobom. Vysledovateľnosť v rámci nášho reťazca dodávateľov kobaltu výrazne zdokonaľuje zavedenie technológie blockchain. Technológia blockchain v kombinácii s kontrolou baní, GPS sledovaním, skenovaním vstupov a výstupov, preverovaním poskytovateľov logistických služieb, rozpoznávaním tvárí, kontrolami totožnosti a sledovaním času prispieva k efektívnej vysledovateľnosti všetkých fáz cesty materiálu z bane až do výrobného závodu.Spoločnosť Volvo Cars úzko spolupracuje s dodávateľmi s cieľom zvyšovať úroveň udržateľnosti našich výrobkov a služieb, a to vrátane zabezpečenia zodpovedných dodávateľských reťazcov a efektívneho využívania zdrojov. Usilujeme sa o zodpovedné získavanie nerastov a kovov a v plnej miere podporujeme Pokyny OECD pre riadnu kontrolu zodpovedných dodávok nerastných surovín z oblastí ovplyvnených konfliktmi a z vysokorizikových oblastí. Vzhľadom na to požadujeme od našich dodávateľov akumulátorov, aby podporovali naše úsilie o kompletnú transparentnosť dodávateľského reťazca kobaltu a aby pracovali na zabezpečení úplnej vysledovateľnosti.Výkonnosť v oblasti udržatelnosti predstavuje kľúčové hľadisko pri posudzovaní a výbere našich dodávateľov. Výkonnosť existujúcich dodávateľov monitorujeme a zistené skutočnosti dopĺňame nezávislými auditmi. Od našich dodávateľov akumulátorov navyše vyžadujeme, aby minimalizovali emisie uhlíka vo výrobných procesoch, a to okrem iného využívaním energie z obnoviteľných zdrojov. Všetci naši dodávatelia musia vyjadriť súhlas s Etickým kódexom pre obchodných partnerov spoločnosti Volvo Cars, ktorého súčasťou je dodržiavanie ľudských a aj pracovných práv.